Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

13.01.2015թ. ք.Երևան

ԴԱՀԿ ծառայության Երևան քաղաքի Ավան և Նոր Նորք բաժնի հարկադիր կատարող, արդարադատության ավագ լեյտենանտ Արմեն Հովսեփյանս ուսումնասիրելով 31.05.2014թ. վերսկսված թիվ 01/07-7206/13 կատարողական վարույթի նյութերը

Պ Ա Ր Զ Ե Ց Ի

Կենտրոն և Նորք Մարաշ վարչական շրջանների ընդհանուր իրավասության դատարանի կողմից 01.03.2012թ. տրված թիվ ԵԿԴ/2980/02/11 կատարողական թերթի համաձայն պետք է Ա/Ձ Արմեն Մեխակյանից հօգուտ «Ջոլի Ֆեմիլի» ՍՊԸ-ի բռնագանձել 2010թ. նոյեմբերի 9-ին կնքված առուվաճառքի պայմանագրի համաձայն չվճարված 580.000 ՀՀ դրամ, 11.600 նախապես վճարված պետական տուրքի գումարը, սկսած 15.12.2010թ.-ից մինչև գումարը «Ջոլի Ֆեմիլի» ՍՊԸ-ին վերադարձնելու օրը ՀՀ քաղաքացիական օրենսգրքի 411 հոդվածի 1-ին կետով նախատեսված չափով տոկոսները:

Ա/Ձ Արմեն Մեխակյանից հօգուտ «Ջոլի Ֆեմիլի» ՍՊԸ-ի բռնագանձել 150.000 ՀՀ դրամ՝ որպես դատական ծախս:

11.11.2013թ.-ին «Ջոլի Ֆեմիլի» ՍՊԸ-ի տնօրեն Ա.Հարությունյանի կողմից ՀՀ ԱՆ ԴԱՀԿ ծառայություն մուտք է եղել ՀՀ Երևան քաղաքի Ավան և Նոր Նորք վարչական շրջանների ընդհանուր իրավասության դատարանի կողմից 31.10.2013թ. տրված թիվ ԵԱՆԴ/1339/02/12 կատարողական թերթը համաձայն որի պետք է

Թույլատրել Էլմիրա Մեխակյանին 2.944.000 ՀՀ դրամ շուկայական արժեքով գնելու Արմեն Մեխակյանին պատկանող 1/5-րդ բաժնեմասը Երևան քաղաքի Նոր Նորքի 7-րդ մ/շ 10-րդ շենքի թիվ 30 հասցեի բնակարանում՝ բռնագանձում տարածելու համար:

Նշված բնակարանում Արմեն Մեխակյանի՝ 1/5-րդ բաժնեմասը գնելու դեպքում՝ Էլմիրա Մեխակյանին ճանաչել այդ բաժնեմասի սեփականատեր՝ կատարելով իրավունքի պետական գրանցում:

Հարկադիր կատարողի սահմանած ողջամիտ ժամկետում Էլմիրա Մեխակյանի կողմից Արմեն Մեխակյանի բաժնեմասը չգնելու դեպքում՝ հրապարակային սակարկություններով վաճառել Երևան քաղաքի Նոր Նորքի 7-րդ մ/շ 10-րդ շենքի թիվ 30 հասցեի բնակարանը, վաճառքից առաջացած գումարը բաշխել ընդհանուր սեփականության մասնակիցներ՝ Արմեն, Ալեքսան, Էլմիրա, Արմինե, Նաիրա Մեխակյանների միջև՝ յուրաքանչյուրին 1/5-րդ բաժնով:

Բռնագանձումը տարածել Արմեն Մեխակյանի բաժնեմասի վրա:

Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Արմեն Մեխակյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով**

Ո Ր Ո Շ Ե Ց Ի

Կասեցնել 31.05.2014թ. վերսկսված թիվ 01/07-7206/13 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

**Որոշման պատճենն ուղարկել կողմերին.**

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

**ՀԱՐԿԱԴԻՐ ԿԱՏԱՐՈՂ Ա.ՀՈՎՍԵՓՅԱՆ**